cyanic-selkie/wikianc huggingface dataset:
অয়ন বায়ু
ইতিহাস
একটি পালতোলা জাহাজের কাপ্তেন এমন নাব্যপথের সন্ধান করেন, যে পথে, বাতাস ভ্রমণ পথের দিকেই প্রবাহিত হতে পারে বলে আশা করা যায়। পালতোলা জাহাজের যুগে, চলমান বাতাসের ধরন পৃথিবীর বিভিন্ন গন্তব্যে পৌঁছনোকে সহজ বা কঠিন করে তুলত, এবং তাই তখন ইউরোপীয় সাম্রাজ্য-নির্মাণে এবং এইভাবে আধুনিক রাজনৈতিক ভূগোলের উপর সরাসরি প্রভাব ফেলেছিল। উদাহরণস্বরূপ, ম্যানিলা গ্যালিয়ন বাণিজ্য পোত বাতাসে একেবারেই চলতে পারেনি।
১৮শ শতকের মধ্যে, ইংল্যান্ডের বণিক বহর আটলান্টিক মহাসাগর অতিক্রম করার জন্য অয়ন বায়ুর গুরুত্ব অনুধাবন করে এই বায়ুর নাম দেন "ট্রেড" উইন্ড (বাণিজ্য বাতাস)। সাধারণ লোক থেকে শুরু করে শব্দের প্রকৃতি-তত্ত্বজ্ঞরাও এই নাম স্বীকার করে নিয়েছিলেন: "(বিদেশী) বাণিজ্য"। ১৮৪৭ এবং ১৮৪৯ সালের মধ্যে, ম্যাথু ফন্টেইন মরি বিশ্বের সমুদ্রের জন্য বায়ু এবং প্রবাহ নকশা তৈরি করার জন্য পর্যাপ্ত তথ্য সংগ্রহ করেছিলেন।
কারণ
হ্যাডলি সেলের অংশ হিসাবে, ভূপৃষ্ঠের বায়ু নিরক্ষীয় অঞ্চলের দিকে প্রবাহিত হয়, অপরদিকে ওপরের বায়ু প্রবাহিত হয় ভৌগোলিক মেরুর দিকা। নিরক্ষীয় অঞ্চলের কাছাকাছি শান্ত, হালকা পরিবর্তনশীল বাতাসের একটি নিম্নচাপ অঞ্চল থাকে, যাকে বলা হয় স্থির অবস্থা, নিরক্ষীয় শান্ত বলয়, আন্তঃ ক্রান্তীয় বলয় বা আন্তঃ ক্রান্তীয় রূপান্তর অঞ্চল। যখন এটি মৌসুমি বায়ু অঞ্চলে অবস্থান করে, নিম্নচাপ এবং বায়ু সংযোগের এই অঞ্চলটি মৌসুমি নিম্নচাপ অঞ্চলও বলা হয়। উভয় গোলার্ধে প্রায় ৩০° তে, উপক্রান্তীয় উচ্চ-চাপ বলয়ে বায়ু ভূপৃষ্ঠের দিকে নামতে শুরু করে। সেই অঞ্চলকে বলা হয় অশ্ব অক্ষাংশ। নীচের দিকে নেমে যাওয়া বায়ু তুলনামূলকভাবে শুষ্ক, কারণ এটি যখন নিচে নামে, তাপমাত্রা বৃদ্ধি পায়, কিন্তু আর্দ্রতার পরিমাণ একই থাকে, যার ফলে বায়ু ভরের আপেক্ষিক আর্দ্রতা হ্রাস পায়। এই উষ্ণ, শুষ্ক বায়ু একটি উচ্চতর বায়ু ভর হিসাবে পরিচিত এবং সাধারণত একটি সামুদ্রিক ক্রান্তীয় (উষ্ণ এবং আর্দ্র) বায়ু ভরের উপরে থাকে। উচ্চতার সাথে তাপমাত্রা বৃদ্ধিকে বিপরীতমুখী তাপমাত্রা বলা হয়। অয়ন বায়ু প্রবাহ অঞ্চলের মধ্যে এমন ঘটলে একে বলা হয় বিপরীতমুখী তাপমাত্রাযুক্ত অয়ন বায়ু।
এই উপক্রান্তীয় উচ্চ চাপ বলয় থেকে নিরক্ষীয় অঞ্চলীর দিকে প্রবাহিত পৃষ্ঠতল বায়ু উভয় গোলার্ধেই পশ্চিমদিকে ঘুরে যায়। এটি হয় কোরিওলিস প্রভাবের কারণে। এই বাতাস উত্তর গোলার্ধে  মূলত উত্তর-পূর্ব দিক থেকে এবং দক্ষিণ গোলার্ধে  মূলত দক্ষিণ-পূর্ব দিক থেকে প্রবাহিত হয়। যেহেতু বায়ু যেদিক থেকে বয়ে আসে, সেই দিকের নামেই বায়ুর নামকরণ করা হয় এই বাতাসকে উত্তর গোলার্ধে উত্তর-পূর্ব অয়ন বায়ু এবং দক্ষিণ গোলার্ধে দক্ষিণ-পূর্ব অয়ন বায়ু বলা হয়। উভয় গোলার্ধের অয়ন বায়ু স্থির অবস্থা অঞ্চলে মিলিত হয়।
যখন তারা ক্রান্তীয় অঞ্চলে প্রবাহিত হয়, নিম্ন অক্ষাংশে আরও সরাসরি সূর্যের আলোর কারণে বায়ু ভর উত্তাপিত হয়। স্থলভাগে (মহাদেশীয়) যে বায়ু বিকাশ পায় তারা সমুদ্রের (সামুদ্রিক) অঞ্চলে বিকশিত বায়ুর চেয়ে বেশি শুষ্ক এবং গরম হয়, এবং অশ্ব অক্ষাংশের পশ্চিম পরিধিতে উত্তর দিকে প্রবাহিত হতে থাকে। সামুদ্রিক ক্রান্তীয় বায়ু ভরকে কখনও কখনও অয়ন বায়ু ভর হিসাবে উল্লেখ করা হয়। উত্তর ভারত মহাসাগর ব্যতীত সমস্ত ক্রান্তীয় সমুদ্রের অয়ন বায়ুর বিস্তৃত অঞ্চল রয়েছে।
আবহাওয়া এবং জীববৈচিত্র্যের প্রভাব
অয়ন বায়ু ক্ষেত্রের অভ্যন্তরে যে মেঘ তৈরি হয় তা পুঞ্জ মেঘ, এর উচ্চতা এর বেশি হয়না, এবং অয়ন বায়ুর বিপরীতমুখী তাপমাত্রা একে বড় হতে দেয়না। শীতের মরশুমে অয়ন বায়ু সৃষ্ট হয় মেরুর দিক থেকে (উত্তর গোলার্ধের উত্তর-পূর্ব দিক থেকে, দক্ষিণ গোলার্ধের দক্ষিণ-পূর্ব দিক থেকে) এবং গ্রীষ্মের তুলনায় শীতকালে বেশি শক্তিশালী থাকে। উদাহরণ হিসাবে, গায়ানায় ঝোড়ো হাওয়ার মরশুম জানুয়ারি থেকে এপ্রিলের মধ্যে ঘটে। গায়ানা দক্ষিণ আমেরিকার নিম্ন অক্ষাংশে রয়েছে।  যখন আর্কটিক কম্পনের উষ্ণ পর্যায় চলে, তখন অয়ন বায়ু ক্রান্তীয়মন্ডলী অঞ্চলে শক্তিশালী থাকে। আর্কটিক কম্পনের শীতল পর্বে অয়ন বায়ুকে দুর্বল পাওয়া যায়। যখন অয়ন বায়ু দুর্বল থাকে, মধ্য আমেরিকার মত ক্রান্তীয় অঞ্চলে জুড়ে বৃষ্টিপাত বেশি হয়।
উত্তর গোলার্ধের গ্রীষ্মের মাঝামাঝি (জুলাই) সময়কালে, পশ্চিমমুখী অয়ন বায়ু, উত্তর দিকে চালিত অশ্ব অক্ষাংশের দক্ষিণে, উত্তর পূর্ব দিকে ক্যারিবীয় অঞ্চল থেকে দক্ষিণ-পূর্ব উত্তর আমেরিকা (ফ্লোরিডা]] এবং উপসাগরীয় উপকূল) পর্যন্ত বিস্তৃত হয়। যখন সাহারার ধুলো শৈলশিরার দক্ষিণ পরিধির চারপাশে ভূমির ওপর দিয়ে প্রবাহিত হয়, তখন বৃষ্টি বন্ধ হয়ে যায় এবং আকাশের রং নীল থেকে সাদাটে হয়ে যায়। এই সময় সূর্যাস্তে লাল আভা বৃদ্ধি পায়। ধুলোর কারণে বায়ু দূষণ ঘটে। যদিও দক্ষিণ-পূর্ব মার্কিন যুক্তরাষ্ট্রে, উত্তর আমেরিকার মধ্যে সবচেয়ে পরিষ্কার বায়ু, আমেরিকা যুক্তরাষ্ট্রে পৌঁছনো আফ্রিকান ধূলিকণা ফ্লোরিডাকে প্রভাবিত করে। ১৯৭০ সাল থেকে, আফ্রিকায় বিভিন্ন সময়ের খরার কারণে ধুলোর প্রকোপ আরও বেড়ে গেছে। বছরের পর বছর ক্যারিবিয়ান এবং ফ্লোরিডায় ধুলা পরিবহনে বড় ধরনের পরিবর্তন দেখা গেছে। মূলত ১৯৭০ সাল থেকে, ক্যারিবীয় অঞ্চল এবং ফ্লোরিডা জুড়ে প্রবাল প্রাচীর ধ্বংস হওয়ার সঙ্গে এই ধুলোর সম্পর্ক পাওয়া গেছে।
প্রতি বছর কয়েক মিলিয়ন টন পুষ্টি সমৃদ্ধ সাহারান ধূলিকণা আটলান্টিক মহাসাগর অতিক্রম করে, ক্ষয়প্রাপ্ত অ্যামাজনের মাটিতে অত্যাবশ্যকীয় ফসফরাস এবং অন্যান্য সার নিয়ে আসে।
আ হ ম মোস্তফা কামাল
আবু হেনা মোহাম্মাদ মুস্তাফা কামাল (লোটাস কামাল হিসাবেও পরিচিত) (জন্ম: ১৫ জুন ১৯৪৭) একজন বাংলাদেশি রাজনীতিবিদ ও ক্রিকেট সংগঠক যিনি শেখ হাসিনার চতুর্থ মন্ত্রিসভায় অর্থমন্ত্রী হিসেবে দায়িত্ব পালন করছেন। পূর্বে তিনি পরিকল্পনা মন্ত্রী হিসেবে নিযুক্ত ছিলেন। তিনি বাংলাদেশের জাতীয় সংসদে কুমিল্লা-১০ সংসদীয় আসন থেকে বাংলাদেশ আওয়ামী লীগের নির্বাচিত সংসদ সদস্য। এছাড়াও মোস্তফা কামাল ২০১৪-১৫ মেয়াদে আইসিসি’র সভাপতির দায়িত্ব পালন করেন।
শিক্ষাজীবন
লোটাস কামাল দত্তপুর প্রাথমিক বিদ্যালয় থেকে প্রাথমিক শিক্ষা, ১৯৬২ সালে বাগমারা উচ্চ বিদ্যালয় থেকে এসএসসি, পরে কুমিল্লা ভিক্টোরিয়া সরকারি কলেজ থেকে এইচএসসি, ১৯৬৪-১৯৬৭ সালে চট্টগ্রাম সরকারি কমার্স কলেজ থেকে বিকম (অনার্স) ডিগ্রি লাভ করেন। ১৯৬৭-৬৮ শিক্ষাবর্ষে তিনি ঢাকা বিশ্ববিদ্যালয় থেকে একাউন্টেন্সি ও আইন বিভাগে স্নাতকোত্তর ডিগ্রি লাভ করেন এবং ১৯৭০ সালে তদানীন্তন পুরো পাকিস্তানে চার্টার্ড একাউনটেন্সি (সিএ) পরীক্ষায় মেধা তালিকায় সম্মিলিতভাবে প্রথম স্থান অর্জন করেন।
কর্মজীবন
পেশায় চার্টার্ড একাউন্ট্যান্ট মোস্তফা কামাল এ পর্যন্ত তিনবার এমপি হিসেবে জাতীয় সংসদে প্রতিনিধিত্ব করেছেন। ২০১৮ সালে চতুর্থ মেয়াদে বাংলাদেশের জাতীয় সংসদের সদস্যরূপে কুমিল্লা-১০ সংসদীয় আসন থেকে নির্বাচিত হন তিনি। সংবিধান অনুযায়ী দশম জাতীয় সংসদের স্পিকার ড. শিরীন শারমিন চৌধুরীর কাছে ৩ জানুয়ারী ২০১৯ তারিখে একাদশ সংসদের সংসদ সদস্য হিসেবে তিনি শপথবাক্য পাঠ করেন। বাংলাদেশ আওয়ামী লীগের কুমিল্লা জেলা (দক্ষিণ)-এর সভাপতির দায়িত্বে রয়েছেন। এছাড়াও, তিনি বাংলাদেশ আওয়ামী লীগের অর্থ ও পরিকল্পনা সচিব পদে আসীন। বর্তমানে তিনি বাংলাদেশ সরকারের অর্থমন্ত্রী হিসেবে দায়িত্ব পালন করছেন। ২০১৪ সালের জানুয়ারি থেকে সরকারের পরিকল্পনা মন্ত্রণালয়ের মন্ত্রী হিসেবে দায়িত্ব পালন করেন। এরপূর্বে ২০০৯ থেকে ২০১৩ পর্যন্ত অর্থ মন্ত্রণালয়ের সংসদীয় স্থায়ী কমিটির সভাপতির দায়িত্ব পালন করছেন তিনি।
ক্রিকেট প্রশাসন
গত ত্রিশ বছর ধরে ক্রিকেটের সাথে সম্পৃক্ত থেকে এর উন্নয়নে বিভিন্ন দায়িত্বে অংশ নিয়েছেন। ১৯৯০-এর দশকে লোটাস কামাল পেস বোলিং ক্রিকেট একাডেমী প্রতিষ্ঠা করেন। ১৯৯১ থেকে ২০০৭ সাল পর্যন্ত বাংলাদেশের প্রথিতযশা ক্রিকেট ক্লাব আবাহনী লিমিটেডের সাবেক পরিচালক মোস্তফা কামাল ১৯৯১ থেকে ২০০৬ সাল পর্যন্ত ক্লাবগুলোর ক্রিকেট কমিটির সভাপতি ছিলেন। বাংলাদেশের টেস্ট ক্রিকেটে অংশগ্রহণের পূর্বকালীন সময়ে ঢাকা প্রিমিয়ার ডিভিশন ক্রিকেট লীগে আন্তর্জাতিক ক্রিকেট খেলোয়াড় অন্তর্ভুক্তিতে নেতৃত্ব দেন তিনি। ২০১২-১৩ মৌসুমে ঘরোয়া প্রথম-শ্রেণীর ক্রিকেটে সকল খেলোয়াড়কে বিসিবি’র কেন্দ্রীয় চুক্তির আওতায় নিয়ে আসেন।
আইসিসি সভাপতি
আইসিসি’র সহ-সভাপতির দায়িত্ব পালনের পূর্বে তিনি সেপ্টেম্বর, ২০০৯ থেকে অক্টোবর, ২০১৩ সাল পর্যন্ত বাংলাদেশ ক্রিকেট বোর্ডের সভাপতি হিসেবে দায়িত্ব পালন করেন। এ দায়িত্ব পালনকালে ২০১২ - ২০১৪ মেয়াদে আন্তর্জাতিক ক্রিকেট কাউন্সিলের সহ-সভাপতি হিসেবে মনোনীত হন। আইসিসি’র অডিট কমিটির সভাপতির দায়িত্ব পালন করেন। ২০১০ থেকে ২০১২ মেয়াদকালে এশিয়ান ক্রিকেট কাউন্সিল (এসিসি)’র সভাপতি ছিলেন তিনি। ২৬ মে, ২০১৪ তারিখে আইসিসি’র ১১শ সভাপতি হিসেবে নির্বাচিত হয়েছেন তিনি। বিদায়ী সভাপতি নিউজিল্যান্ডের অ্যালান আইজ্যাকের স্থলাভিষিক্ত হন মোস্তফা কামাল।
২০১৫ সালের ক্রিকেট বিশ্বকাপে বাংলাদেশ-ভারতের মধ্যকার দ্বিতীয় কোয়ার্টার ফাইনালে আম্পায়ারিংয়ের মানের বিষয়ে তিনি সংক্ষুদ্ধ হন ও সভাপতির পদ থেকে পদত্যাগের হুমকি দেন।  এরপর বাংলাদেশের প্রধানমন্ত্রী শেখ হাসিনা বলেছেন যে, ভারতীয় দল খেলায় জয়লাভ করেছে কেননা আম্পায়ারিংয়ে ত্রুটি ছিল। এর পরপরই আইসিসি কর্তৃপক্ষ দ্রুত সংবাদ সম্মেলনের আয়োজন করে এবং মোস্তফা কামালের মন্তব্যটি ভিত্তিহীন বলে জানায় ও ব্যক্তিগত আবেগ-অনুভূতির বহিঃপ্রকাশ হিসেবে মন্তব্য করে। আইসিসি’র প্রধান নির্বাহী ডেভ রিচার্ডসন মনে করেন যে, অভিযোগটি ভিত্তিহীন ও আম্পায়ারদের ভুলের বিষয়টি অপ্রত্যাশিত ঘটনা। ৫০% - ৫০% অনুপাতে থাকায় আম্পায়ারের সিদ্ধান্তই চূড়ান্ত হিসেবে বিবেচিত হয়।
এরপর এপ্রিল ১, ২০১৫ তারিখে সভাপতির পদ থেকে পদত্যাগ করেন তিনি। এছাড়াও বৈশ্বিক প্রতিযোগিতা হিসেবে বিশ্বকাপ ট্রফি হস্তান্তরে সভাপতিকে এড়িয়ে যাওয়ার ফলেই তিনি এর প্রতিবাদস্বরূপ পদত্যাগ করেছেন। তার পরিবর্তে বর্তমান সভাপতি হিসেবে দায়িত্ব পালন করছেন পাকিস্তানের সাবেক জনপ্রিয় ব্যাটিং তারকা জহির আব্বাস। তাকে ২৫ জুন, ২০১৫ তারিখে এ পদে মনোনয়ন দেয়া হয়।
দক্ষিণ শ্রীপুর ইউনিয়ন, কালীগঞ্জ
দক্ষিণ শ্রীপুর ইউনিয়ন বাংলাদেশের সাতক্ষীরা জেলার অন্তর্গত কালীগঞ্জ উপজেলার একটি ইউনিয়ন।
অবস্থান ও আয়তন
দক্ষিণ শ্রীপুর ইউনিয়ন মোট আয়তন ৫.৫৭ বর্গ কিঃ মিঃ
জনসংখ্যা
২১৩৫০ জন (প্রায়) (২০১১ সালের আদম শুমারি অনুযায়ী)
শিক্ষাপ্রতিষ্ঠান
ইউনিয়নে শিক্ষার হার ৭৫%।
সরকারী প্রাথমিক বিদ্যালয় সংখ্যা ৯টি
নারিতা আন্তর্জাতিক বিমানবন্দর
নারিতা আন্তর্জাতিক বিমানবন্দর (成田国際空港) জাপানের সর্ববৃহৎ আন্তর্জাতিক বিমানবন্দর। এটি টোকিও স্টেশনের ৫৭.৫ কিলোমিটার (৩৫.৭ মাইল) পূর্বে এবং নারিতা স্টেশন থেকে ৭ কিমি (৪.৩ মাইল) দক্ষিণ-পূর্বে নারিতা শহরে অবস্থিত। বিমানবন্দরটির কিছু অংশ শিবায়ামা শহরে অবস্থিত।
জাপানে আগত বা জাপানগামী অধিকাংশ যাত্রীবাহী বিমান চলাচল নারিতা আন্তর্জাতিক বিমানবন্দর দিয়ে সম্পন্ন হয়। এছাড়া এই বিমানবন্দর এশিয়া এবং আমেরিকা মহাদেশের মধ্যে বিমান চলাচলের একটি গুরুত্বপূর্ণ কেন্দ্র। ২০০৭ সালে ৩৫,৪৭৮,১৪৬ জন যাত্রী এই বিমানবন্দর দিয়ে যাতায়াত করেছে। এটি জাপানের দ্বিতীয় ব্যস্ততম যাত্রীবাহী এবং আকাশ-পথে মালামাল পরিবহনের ক্ষেত্রে সবচেয়ে ব্যস্ততম বিমানবন্দর। নারিতা আন্তর্জাতিক বিমানবন্দর বিশ্বের অষ্টম ব্যস্ততম মালামালবাহী বিমানবন্দর। জাপান এয়ারলাইন্স, অল নিপ্পন এয়ারওয়েজ এবং নিপ্পন কার্গো এয়ারওয়েজ এই বিমানবন্দরটিকে প্রধান আন্তর্জাতিক কেন্দ্র হিসেবে ব্যবহার করে। যুক্তরাষ্ট্রভিত্তিক ডেলটা এয়ার লাইন্স এই বিমানবন্দরকে এশিয়ার প্রধান কেন্দ্র হিসেবে ব্যবহার করে। এছাড়া ইউনাইটেড এয়ারলাইন্স ও ভিয়েতনাম এয়ারলাইন্সের জন্য এটি একটি গুরুত্বপূর্ণ বিমানবন্দর। নারিতা আন্তর্জাতিক বিমানবন্দর একটি প্রথম শ্রেণীর বিমানবন্দর।
আন্ডারগ্রাউন্ড পিস লাভারস
আন্ডারগ্রাউন্ড পিস লাভারস বাংলাদেশের একটি স্বাধীন সঙ্গিতদল, যা ১৯৭২ সালে প্রতিষ্ঠিত হয়। এটি স্বাধীন বাংলাদেশে গঠিত প্রথম সঙ্গীত দল।
নারিতা আন্তর্জাতিক বিমানবন্দর
এয়ারলাইন্সসমূহ ও গন্তব্য
thumb|[[Narita Airport Terminal 2 Shuttle System|Terminal 2 Shuttle System used to transport passengers to satellite concourses in Terminal 2]] thumb|Shuttle Bus
আন্ডারগ্রাউন্ড পিস লাভারস
ইতিহাস
thumb|সত্তরের দশকে একটি ক্লাবে আন্ডারগ্রাউন্ড পিস লাভারসের সঙ্গীত পরিবেশনের দৃশ্য
কারদাশেভ মাপনী
কারদাশেভ মাপনী হলো শক্তি ব্যবহারের সক্ষমতার ভিত্তিতে কোন সভ্যতার প্রযুক্তিগত অগ্রগতিকে বিভিন্ন স্তরে বিভক্ত করার একটি মাপনী। ১৯৬৪ সালে সোভিয়েত জ্যোতির্বিজ্ঞানী নিকোলাই কারদাশেভ এই মাপনী প্রবর্তন করেন।
কধুরখীল উচ্চ বিদ্যালয়
কধুরখীল সরকারি উচ্চ বিদ্যালয় বোয়ালখালী উপজেলার একটি বিদ্যালয়।
ইতিহাস
১৯১৭ সালের ১ জানুয়ারি বিধুভূষণ চৌধুরীর নেতৃত্বে বিদ্যালয়টি প্রতিষ্ঠিত হয়। শুরুতে ৭ম ও ৮ম শ্রেণির পাঠদান কার্যক্রম শুরু করা হয়। প্রতিষ্ঠালগ্নে ৭ম শ্রেণিতে ১৫ জন এবং ৮ম শ্রেণিতে ১২ জন ছাত্র ভর্তি হয়। ১৯২০ সালে মাটির তৈরি একটি ভবন নির্মিত হয়। ১৯১৮ সালের ২০ ডিসেম্বর এটি কধুরখীল উচ্চ ইংরেজি বিদ্যালয় নামে কলকাতা বিশ্ববিদ্যালয়ের সাময়িক স্বীকৃতি লাভ করে। পরবর্তীতে ১৯৪৬ সালে এটি কলকাতা বিশ্ববিদ্যালয় থেকে স্থায়ী স্বীকৃতি লাভ করে।
পাবলিক পরীক্ষার ফলাফল
এস.এস.সি পরীক্ষা: ২০১০ সাল-৮৩.৯৫%, ২০১১ সাল- ৯৮.৬৮%, ২০১২ সাল- ৯৬.৭৭%, ২০১৩ সাল- ১০০%, ২০১৪ সাল- ৯৭.২০%, ২০১৫ সাল- ৯৪.৬৬%, ২০১৬ সাল-৮৬%
কারদাশেভ মাপনী
ব্যাখ্যা
১৯৬৪ সালে কারদাশেভ উপলব্ধ শক্তির মাত্রার ক্রমের ভিত্তিতে সভ্যতার তিনটি স্তরকে সংজ্ঞায়িত করেছিলেন।
কারদাশেভ মনে করেছিলেন যে চতুর্থ শ্রেণির সভ্যতার উপস্থিতি অসম্ভব, সুতরাং তিনি তৃতীয় শ্রেণির পর আর এগোন নি, তবে নতুন শ্রেণি (শূন্য, চতুর্থ, পঞ্চম, ষষ্ঠ) প্রস্তাব করা হয়েছে।
মানব সভ্যতার বর্তমান অবস্থা
right|thumbnail|250px|সমগ্র বিশ্বের বার্ষিক শক্তির ব্যবহার
গ্র্যাসিলা রিনকান ক্যালকাও
গ্র্যাসিলা রিনকান ক্যালকাও (মারাকাইবো ( জুলিয়া রাজ্য ), ভেনিজুয়েলা, অক্টোবর ১৩, ১৯০৪ - কারাকাস, ভেনিজুয়েলা, জানুয়ারী ২১, ১৯৮৭) একজন কবি, কথক, কলামিস্ট এবং নাটক লেখক ছিলেন। ভেনেজুয়েলার জুলিয়া রাজ্যের ধর্মীয় পৃষ্ঠপোষক চিকুইনকুইয়ের কুমারীকে সংগীতের চিঠির লেখক হিসাবে তিনি পরিচিত।
কারদাশেভ মাপনী
মানব সভ্যতার বর্তমান অবস্থা
বর্তমান সময়ে মানব সভ্যতা এখনও প্রথম শ্রেণির স্তরে পৌছাতে পারেনি। পদার্থবিজ্ঞানী এবং ভবিষ্যতদ্রষ্টা মিশিও কাকু অনুযায়ী, যদি মানুষ প্রতি বছর গড়ে ৩ শতাংশ হারে তাদের শক্তি ব্যবহারের মাত্রা বৃদ্ধি করে, তবে ১০০-২০০ বছরের মধ্যে মানুষ প্রথম শ্রেণির সভ্যতার মর্যাদা অর্জন করতে পারে। এরপর কয়েক হাজার বছরে দ্বিতীয় শ্রেণির অবস্থা এবং এক লক্ষ থেকে এক মিলিয়ন বছরের মধ্যে তৃতীয় শ্রেণির অবস্থা অর্জন করতে পারে।
কার্ল সেগান প্রথম (১০১৬ ওয়াট), দ্বিতীয় (১০২৬ ওয়াট) এবং তৃতীয় (১০৩৬ ওয়াট) শ্রেণির জন্য উল্লিখিত মানগুলিকে ইন্টারপোলেট এবং এক্সট্রাপোলেট করে মধ্যবর্তী মানগুলি (কারদাশেভের মূল মাপনী হিসাবে বিবেচিত নয়) সংজ্ঞায়নের পরামর্শ দিয়েছিলেন যার মাধ্যমে নিম্নোক্ত সূত্রটি পাওয়া যায়
আন্ডারগ্রাউন্ড পিস লাভারস
১৯৭২ - ১৯৭৫: প্রারম্ভিক সময়
১৯৭২ সালের জানুয়ারি মাসে দস্তগীর হক, ওমর খালেদ রুমী, সাজ্জাদ আলী, সালাউদ্দীন খান এবং শাহেদুল হুদা মিলে গঠন করেন আন্ডারগ্রাউন্ড পিস লাভারস ব্যান্ডটি যা ছিলো স্বাধীন বাংলাদেশের প্রথম ব্যান্ড দল। ১৯৭২ সালের মার্চ মাসে হোটেল পূর্বানীতে অনুষ্ঠিত বাংলাদেশের প্রথম কনসার্টে অংশ নেয় ব্যান্ডটি। হোটেল ইন্টারকন্টিনেন্টালের সাথে তাদের এক বছরের চুক্তি হয়। ব্যান্ড দলটি সেসময় বিভিন্ন অনুষ্ঠান ও ক্লাবগুলোতে জনপ্রিয় ইংরেজি গান ও কিছু বাংলা গান পরিবেশন করত। ব্যান্ডটি সত্তরের দশকে বাংলাদেশে জনপ্রিয় হয়ে উঠেছিলো। ১৯৭৩ সালে মুক্তি পাওয়া ‘ধীরে বহে মেঘনা’সহ বেশ কয়েকটি চলচ্চিত্রের আবহসংগীতের কাজ করেছে দলটি। ১৯৭৪ সালের দুর্ভিক্ষের সময় দলটি দাতব্য অনুষ্ঠান করে অর্থ সংগ্রহ করে। ১৯৭৫ সালে ব্যান্ড দলটি ভেঙ্গে যায় এবং রুমী ছাড়া সকল সদস্য বিদেশ চলে যান।
২০১১ - বর্তমান: প্রত্যাবর্তন
২০১১ সালে এবং পরবর্তীতে ২০১৬ সালে ব্যান্ডের সদস্যদের বাংলাদেশে পুনর্মিলন হয়। ২০১৭ সালের ৭ জানুয়ারিতে দল গঠনের ৪৫ বছর পূর্তিতে ঢাকা ক্লাবের বেঙ্গল লাউঞ্জে তাদের স্বনামে প্রথম অ্যালবাম প্রকাশ করে।
বর্তমান সদস্যতালিকা
আন্ডারগ্রাউন্ড পিস লাভারস-এর বর্তমান লাইন-আপ হলো:
শাহানশাহ বিন আইয়ুব
শাহানশাহ বিন আইয়ুব (মৃত্যু: ৫৪২ হিজরি / ১১৪৮ খ্রিস্টাব্দ) বা সাহেবে বালাবেক ছিলেন, আফযাল নাজমুদ্দিন আইয়ুবের পুত্র এবং সালাহউদ্দিন আইয়ুবীর ভ্রাতা। নুরউদ্দিন জেনগি র সাথে তিনি যুদ্ধ করেছিলেন। তিনি ৫৮২ হিজরী মুতাবেক ১১৪৮ খ্রিস্টাব্দে ক্রুসেডারদের বিরুদ্ধে একটি লড়াইয়ে নিহত হন। সিরিয়ার সারুজা বাজারের অবস্থিত আইয়ুবীয় কবরস্থানে তাকে দাফন করা হয়েছিল। যেটি বর্তমানে নাজমিয়্যাহ কবরস্থান নামে পরিচিত।
আন্ডারগ্রাউন্ড পিস লাভারস
কিংবদন্তি
২০১৭ সালে ইমতিয়াজ আলম বেগ দলটিকে নিয়ে জি সিরিজের পরিবেশনায় ‘মেন ফ্রম সেভেন্টি টু’ শিরোনামের ১৯ মিনিটের তথ্যচিত্র নির্মাণ করেছিলেন।
কারদাশেভ মাপনী
মানব সভ্যতার বর্তমান অবস্থা
যেখানে K হলো সভ্যতার কারদাশেভ মূল্যায়ন এবং P হলো ওয়াট এককে এটি কর্তৃক ব্যবহৃত শক্তি। এই এক্সট্রাপোলেশনটি ব্যবহার করে, কারদাশেভ দ্বারা নির্ধারিত নয় এমন "শূন্য শ্রেণির" সভ্যতা প্রায় ১ মেগাওয়াট শক্তি নিয়ন্ত্রণ করবে, এবং ১৯৭৩ সাল নাগাদ মানব সভ্যতার শ্রেণি ছিল প্রায় ০.৭ (যেহেতু ১৯৭০ এর দশকে মানব সভ্যতার শক্তির ব্যবহার ছিল ১০ টেরাওয়াট)।
২০১৮ সালে, মোট বিশ্ব জ্বালানি খরচ ১,৬১,২৪৯ টেরাওয়াট-ঘণ্টা, যা ১৮.৪০ টেরাওয়াট গড় বিদ্যুৎ খরচ বা সেগানের আন্তঃবিবর্তিত কারদাশেভ মাপনীর ০.৭৩ এর সমান।
মাতৃতন্ত্র
মাতৃতন্ত্র হল একটি সমাজ ব্যবস্থা যেখানে নারীরা কর্তৃত্বের ভূমিকায় প্রাথমিক ক্ষমতার অবস্থানে থাকে। বৃহত্তর অর্থে, মাতৃতন্ত্র হলো সেই সমস্ত সমাজ ব্যবস্থা যেথায় পরিবারের নৈতিক কর্তৃত্ব, সামাজিক বিশেষাধিকার এবং সম্পত্তির নিয়ন্ত্রণে নারীদের অগ্রাধিকার থাকে। যদিও এই সংজ্ঞাগুলি সাধারণ ইংরেজিতে প্রযোজ্য নৃবিজ্ঞান এবং নারীবাদের জন্য নির্দিষ্ট সংজ্ঞাগুলি থেকে কিছু ক্ষেত্রে ভিন্ন।
বুৎপত্তি
অক্সফোর্ড ইংলিশ ডিকশনারি (ওইডি) অনুসারে, "মাতৃতন্ত্র হল সামাজিক সংগঠনের এমন একটি রূপ যেখানে মা অথবা সবচেয়ে বয়স্ক মহিলা পরিবারের প্রধান শাসক হিসেবে থাকেন এবং বংশ ও সম্পর্ককে সেইসব নারীদের উত্তরসূরী হিসেবেই গণনা করা হয়।"
সাংস্কৃতিক নৃবিজ্ঞানের একাডেমিক শৃঙ্খলার ওইডি অনুসারে, "মাতৃতন্ত্র হল এমন একটি সংস্কৃতি বা সম্প্রদায় যেখানে নারী আধিপত্য জাতীয় ব্যবস্থা বিরাজ করে" অথবা "এমন একটি পরিবার, সমাজ, সংস্থা ইত্যাদি, যা একজন মহিলার দ্বারা পরিচালিত হয়।" সাধারণ নৃবিজ্ঞানে উইলিয়াম এ. হ্যাভিল্যান্ডের মতে, মাতৃতন্ত্র হল "নারীদের শাসন ব্যবস্থা"।
বেশির ভাগ শিক্ষাবিদরা আরও কঠোরভাবে সংজ্ঞায়িত মাতৃতন্ত্র থেকে সমতাবাদী অ-পিতৃতান্ত্রিক ব্যবস্থাকে বাদ দেন। হেইড গোটনার-অ্যাবেন্ড্রোথের মতে, মাতৃতন্ত্রের অস্তিত্বকে মেনে নিতে অনীহাবোধ মাতৃতন্ত্রকে সংজ্ঞায়িত করার একটি নির্দিষ্ট পক্ষপাতদুষ্ট ধারণার উপর ভিত্তি করে হতে পারে। কারণ একটি পিতৃতন্ত্রে পুরুষরা মহিলাদের উপর শাসন করে, অনুরূপভাবে প্রায়শই ধারণা করা হয় যে, একটি মাতৃতন্ত্রে নারীরাও পুরুষদের উপর শাসন করছে। যদিও তিনি বিশ্বাস করতেন যে মাতৃতন্ত্র সমতাবাদী।
ইতিহাস এবং সংবিভাগ
বেশিরভাগ নৃবিজ্ঞানী মনে করেন যে, এমন কোন পরিচিত সমাজ নেই যা দ্ব্যর্থহীনভাবে মাতৃতান্ত্রিক। জেএম অ্যাডভাসিও, ওলগা সোফার এবং জেক পেজের মতে, সত্যিকারের মাতৃতন্ত্রের অস্তিত্ব ছিল বলে জানা যায় না। নৃতাত্ত্বিক জোয়ান ব্যামবার্গার যুক্তি দিয়েছিলেন যে ঐতিহাসিক রেকর্ডে কোন সমাজে নারীদের আধিপত্যের কোন প্রাথমিক সূত্র নেই। নৃবিজ্ঞানী ডোনাল্ড ব্রাউনের সার্বজনীন মানব সাংস্কৃতিক তালিকা (বর্তমান মানব সমাজের দ্বারা ভাগ করা বৈশিষ্ট্য) জনগণের রাজনৈতিক বিষয়ে পুরুষদের "প্রধান উপাদান" হিসেবে অন্তর্ভুক্ত করে। মাতৃতন্ত্র নিয়ে কিছু মতবিরোধ এবং সম্ভাব্য ব্যতিক্রমও আছে। একটি প্রচলিত বিশ্বাস রয়েছে যে, নারীদের শাসন পুরুষদের শাসনেরও আগে ছিল। হ্যাভিল্যান্ডের মতে, "ঊনবিংশ শতাব্দীর অনেক বুদ্ধিজীবী নারীদের দ্বারা অধিষ্ঠিত"।
পিপলস এবং বেইলির মতে মাতৃতন্ত্রের অস্তিত্ব আছে, আছে পরিবার এবং আত্মীয় গোষ্ঠীর স্বতন্ত্র মাতৃপতিও।"
নিকট পূর্বের প্রাচীনত্ব
কেমব্রিজের প্রাচীন ইতিহাস (১৯৭৫ খ্রিষ্টাব্দ) অনুসারে "একজন সর্বোচ্চ দেবীর প্রাধান্য সম্ভবত মাতৃতন্ত্রের অনুশীলনেরই একটি প্রতিফলন যা সর্বদা এলামাইট সভ্যতাকে বৃহত্তর বা সামান্য মাত্রায় চিহ্নিত করে"।
ইউরোপ
ট্যাসিটাস তার জার্মানিয়া বইতে দাবি করেছেন যে " সিটোনস জাতিতে একজন নারীই হলো শাসক লিঙ্গ।"
অ্যান হেলেন গেজেলস্টাড এস্তোনিয়ান দ্বীপপুঞ্জের কিহনু এবং মানিজার মহিলাদের "ইউরোপের শেষ মাতৃতান্ত্রিক সমাজ" হিসাবে বর্ণনা করেছেন, কারণ "এখানকার বয়স্ক মহিলারা তাদের স্বামীদের সমুদ্র ভ্রমণের সময় স্থলভাগের প্রায় সমস্ত কিছুর যত্ন নেয়"।
বার্মা
জর্জেন বিশের মতে, পাদাউং এবং অ্যান্ড্রু মার্শালের মতে, কায়ওয়ের জাতিরা বার্মার সম্ভাব্য মাতৃতান্ত্রিক সমাজ।
চীন
তিব্বতের কাছে চীনে অবস্থিত মোসুও সংস্কৃতিকে প্রায়শই মাতৃতান্ত্রিক হিসেবে বর্ণনা করা হয়। তাদের মাতৃতান্ত্রিক সংস্কৃতির কিছু দিক রয়েছে। মোসুও মহিলারা প্রায়শই বাড়ির প্রধান থাকে এবং তাদের উত্তরাধিকারও নারীদের ক্রমধারার মাধ্যমেই নির্বাচিত হয় এবং সর্বদা মহিলারাই ব্যবসায়িক সিদ্ধান্ত নেন। যাইহোক, সত্যিকারের মাতৃতন্ত্রের বিপরীতে তাদের রাজনৈতিক ক্ষমতা পুরুষদের থাকে হাতে।
ভারত
ভারতের জাতীয় সংবিধানে তফসিলি উপজাতি হিসাবে স্বীকৃত সম্প্রদায়গুলির মধ্যে, কিছু মাতৃতান্ত্রিক সম্প্রদায় রয়েছে, যারা সমতাবাদী হিসাবে পরিচিত" বিশ্লেষক অনুজ কুমারের মতে, "ভারতের মণিপুর-এ একটি মাতৃতান্ত্রিক সমাজ আছে, তবে এই ব্যাখ্যাটি যথার্থ নাও হতে পারে। কেরালায় নায়ার, থিয়া, পয়্যান্নুর গ্রামের ব্রাহ্মণ সম্প্রদায় এবং উত্তর মালাবার এবং কর্ণাটকের মুসলমানরা, বান্ট এবং বিল্লারা মাতৃতান্ত্রিক ছিল, কিন্তু এখন পিতৃতান্ত্রিক।
বর্জনীয়
কিছু ধর্মতত্ত্ব এবং ধর্মশাস্ত্র নারীদের বেসামরিক সরকার বা জননেতৃত্বে থাকতে নিষেধ করে অথবা জনপ্রতিনিধি হিসেবে তাদের নির্বাচনও নিষেধ করে। এসব ক্ষেত্রে মাতৃতন্ত্রের সমালোচনা ও নিষেধ। নিম্নলিখিত কোন ধর্মের মধ্যেই সংশ্লিষ্ট দৃষ্টিভঙ্গি অগত্যা সর্বজনীনভাবে গৃহিত হয় না:
পাল্লেকেলে আন্তর্জাতিক ক্রিকেট স্টেডিয়াম
পাল্লেকেলে আন্তর্জাতিক ক্রিকেট স্টেডিয়াম (පල්ලකැලේ ජාත්‍යන්තර ක්‍රිකට් ක්‍රීඩාංගනය, பல்லேகல சர்வதேச கிரிக்கெட் மைதானம்) বা মুত্তিয়া মুরালিধরন আন্তর্জাতিক ক্রিকেট স্টেডিয়াম (මුත්තයියා මුරලිදරන් ජාත්‍යන්තර ක්‍රීඩාංගනය, முத்தையா முரளிதரன் சர்வதேச கிரிக்கெட் மைதானம்) ক্যান্ডি শহর তথা শ্রীলঙ্কার অন্যতম নবীন ক্রিকেট স্টেডিয়াম হিসেবে নির্মিত স্থাপনাবিশেষ। এটি শ্রীলঙ্কার অষ্টম টেস্ট খেলার মাঠ হিসেবে পরিচিতি পেয়েছে। পরবর্তীতে মুত্তিয়া মুরালিধরন আন্তর্জাতিক ক্রিকেট স্টেডিয়াম হিসেবে স্টেডিয়ামটির পুনরায় নামাঙ্কিত করা হয়। জুলাই, ২০১০ সালে ক্যান্ডির সেন্ট্রাল প্রভিন্সিয়াল কাউন্সিল কর্তৃপক্ষ একবাক্যে শ্রীলঙ্কার প্রথিতযশা ক্রিকেটার মুত্তিয়া মুরালিধরনের সম্মানার্থে তার নিজ শহরে নির্মিত স্টেডিয়ামটির নাম পরিবর্তন করে এ নামকরণ করে।
অবস্থান
ক্যান্ডি থেকে আধা-ঘণ্টা ভ্রমণ উপযোগী রাস্তা দূরবর্তী স্থানে স্টেডিয়ামটি অবস্থিত। পাল্লেকেলে স্টেডিয়ামটি পুরোপুরি শ্রীলঙ্কা ক্রিকেটের নিয়ন্ত্রণাধীনে রয়েছে। ১৯৮৩ থেকে ২০০৭ সাল পর্যন্ত স্বাগতিক দেশের টেস্ট খেলার জন্য নির্মিত আসগিরিয়া স্টেডিয়াম থেকে দূরত্ব বজায় রেখে তৈরী করা হয়েছে। স্টেট ইঞ্জিনিয়ারিং কর্পোরেশন অব শ্রীলঙ্কা দক্ষিণ আফ্রিকার সেঞ্চুরিয়নে নির্মিত সুপারস্পোর্ট পার্কের সাথে মিল রেখে স্টেডিয়ামটি নির্মাণ কাজ সম্পন্ন করেছে।
মাঠের তথ্যাবলী
পাল্লেকেলে ক্রিকেট স্টেডিয়ামের তথ্যাবলী নিম্নরূপ:
ইতিহাস
মূলতঃ ২০১১ সালের বিশ্বকাপ ক্রিকেটের উপযোগী করে হাম্বানতোতা আন্তর্জাতিক ক্রিকেট স্টেডিয়ামের সাথে এ স্টেডিয়ামটির অবকাঠামো পুণঃনির্মাণ করা হয়েছিল। ১-৫ ডিসেম্বর, ২০১০ তারিখে শ্রীলঙ্কা বনাম ওয়েস্ট ইন্ডিজের মধ্যকার টেস্ট খেলার মাধ্যমে স্টেডিয়ামের ব্যবহার ঘটে। ৮ মার্চ, ২০১১ তারিখে নিউজিল্যান্ড বনাম পাকিস্তানের মধ্যকার একদিনের আন্তর্জাতিক ক্রিকেট খেলার স্টেডিয়ামটির অভিষেক ঘটে। পাল্লেকেলে স্থানীয় কান্ডুরাতা ক্রিকেট দলের নিজ মাঠ হিসেবে ব্যবহৃত হচ্ছে।
২০১২ সালের আইসিসি বিশ্ব টুয়েন্টি২০ খেলায় স্বাগতিক দেশের মর্যাদা পেয়েছে শ্রীলঙ্কা যা ১৮ সেপ্টেম্বর-৭ অক্টোবর, ২০১২ পর্যন্ত অনুষ্ঠিত হয়। তন্মধ্যে ৯টি টুয়েন্টি২০ ক্রিকেট খেলা এখানে অনুষ্ঠিত হয়েছে। অন্যান্য খেলাগুলো আর. প্রেমাদাসা স্টেডিয়াম এবং মহিন্দ রাজাপক্ষ আন্তর্জাতিক স্টেডিয়ামে অনুষ্ঠিত হয়।
কীর্তিগাঁথা
বিশ্বের ৩য় বোলাররূপে সুরঙ্গা লকমল নতুন মাঠে অনুষ্ঠিত টেস্ট ক্রিকেট খেলায় ওয়েস্ট ইন্ডিজের ক্রিস গেইলকে প্রথম বলে আউট করে রেকর্ড বহিতে নাম লেখান। এরফলে তিনি ভারতের কপিল দেব এবং পাকিস্তানের ইমরান খানের সমকক্ষ হন।
তিলকরত্নে দিলশান এবং উপুল থারাঙ্গা’র ১ম উইকেট জুটিতে ২৮২ রান আসে। ২৬ মার্চ, ২০১১ সালে জিম্বাবুয়ের বিরুদ্ধে বিশ্বকাপ ক্রিকেটের এ সর্বোচ্চ রানের জুটি গড়েন।
শন মার্শ ১৬শ অস্ট্রেলিয় ব্যাটসম্যান হিসেবে অভিষেক টেস্টে ১৪২ রান করেন। এছাড়াও ২য় অস্ট্রেলীয় হিসেবে ৩নং অবস্থানে নেমে এ কীর্তি গড়েন।
৪র্থ উইকেট জুটিতে শন মার্শ এবং মাইক হাসি ২৫৮ রান করেন যা শ্রীলঙ্কা-অস্ট্রেলিয়ার মধ্যেকার টেস্ট ক্রিকেটে সর্বোচ্চ রানের জুটি।
বিশ্বকাপ ক্রিকেট
২০১১ ক্রিকেট বিশ্বকাপে পাল্লেকেলে আন্তর্জাতিক ক্রিকেট স্টেডিয়ামে মোট তিনটি খেলা অনুষ্ঠিত হয়। প্রথম খেলাটি ছিল পাকিস্তান ও নিউজিল্যান্ডের মধ্যে যা ৮ মার্চ, ২০১১ সালে অনুষ্ঠিত হয়েছিল।
আইসিসি বিশ্ব টুয়েন্টি২০
২০১২ আইসিসি বিশ্ব টুয়েন্টি২০ শ্রীলঙ্কায় অনুষ্ঠিত হয়। এই স্টেডিয়ামে মোট নয়টি ম্যাচ অনুষ্ঠিত হয়। অন্য ম্যাচগুলো রানাসিংহে প্রেমাদাসা স্টেডিয়াম ও মহিন্দ রাজাপক্ষ আন্তর্জাতিক স্টেডিয়ামে অনুষ্ঠিত হয়েছিল।
দৈনিক আজকের পত্রিকা
আজকের পত্রিকা একটি বাংলা দৈনিক সংবাদপত্র যা বাংলাদেশের রাজধানী শহর ঢাকা থেকে প্রকাশিত হয়।  সংবাদপত্রটি ২০২১ খ্রিস্টাব্দের ২৭ জুন থেকে প্রকাশিত হচ্ছে। আজকের পত্রিকার সম্পাদক গোলাম রহমান। ২০২২ সালের সেপ্টেম্বরের তথ্যানুযায়ীআজকের পত্রিকার বিতরণ সংখ্যা ছিল প্রায় ১,০৮,১০০।
ইতিহাস এবং বিস্তারিত
২০২১ খ্রিস্টাব্দের ২৭ জুনে "সারা দেশের স্থানীয় দৈনিক" স্লোগান নিয়ে আজকের পত্রিকার উদ্বোধনী সংখ্যা প্রকাশিত হয়েছিল। রাজধানী ঢাকার রামপুরার বনশ্রীতে পত্রিকাটির প্রধান কার্যালয়ের অবস্থান। মুদ্রিত সংস্করণ ছাড়াও, আজকার পত্রিকার অনলাইন পোর্টাল এবং ই-পেপার সংস্করণও রয়েছে। আজকার পত্রিকা নিউজপ্রিন্ট কাগজ ব্যবহার করে ব্রডশীট সংবাদপত্র আকারে ছাপা হয় যাতে মোট ১২ টি পৃষ্ঠা থাকে। প্রতিটি পৃষ্ঠায় ৮ টি কলাম রয়েছে। এই সংবাদপত্রের ১২ টি স্থানীয় সংস্করণ রয়েছে। আজকার পত্রিকা তার মুদ্রিত সংস্করণ এবং ডিজিটাল প্ল্যাটফর্মের মাধ্যমে বিভিন্ন বিভাগে সংবাদ প্রকাশ করে। এর মধ্যে উল্লেখযোগ্য কিছু বিভাগ হল জাতীয়, আঞ্চলিক ও আন্তর্জাতিক সংবাদ, ব্যবসা, সম্পাদকীয়, খেলাধুলা, বিনোদন, জীবনধারা, স্বাস্থ্য, সত্যতা যাচাই, প্রযুক্তি, শিক্ষা, ক্যারিয়ার এবং পরিবেশ। আজকের পত্রিকার অনলাইন পোর্টালে ছবি এবং ভিডিও সহ সংবাদ, নির্বাচিত কলাম এবং তথ্যের ভাণ্ডার অন্তর্ভুক্ত রয়েছে। ই-পেপার সাইটটিতে আজকের পত্রিকার ১২টি আঞ্চলিক সংস্করণের ইলেকট্রনিক বা অনলাইন অনুলিপি রয়েছে।
রায়চুর জেলা
রায়চুর জেলা হলো দক্ষিণ ভারতে অবস্থিত কর্ণাটক রাজ্যের উত্তর-পূর্ব দিকে অবস্থিত একটি জেলা৷ এটি কর্ণাটকের চারটি প্রশাসনিক বিভাগের গুলবার্গা বিভাগের অন্তর্গত৷ জেলাটির উত্তর দিকে রয়েছে যাদগিরি জেলা, উত্তর-পশ্চিমে রয়েছে বিজয়পুর জেলা, পশ্চিমে রয়েছে বাগলকোট জেলা, দক্ষিণ-পশ্চিম দিকে রয়েছে কোপ্পাল জেলা, দক্ষিণে রয়েছে বেল্লারী জেলা৷ এছাড়া দক্ষিণ-পূর্বে রয়েছে অন্ধ্রপ্রদেশ রাজ্যের কর্নুল জেলা এবং উত্তর পূর্বে রয়েছে তেলেঙ্গানা রাজ্যের নারায়ণপেট জেলা এবং পূর্বে রয়েছে জোগুলাম্বা গাদোয়াল জেলা৷
ভূগোল
জেলাটির উত্তর সীমা রয়েছে কৃষ্ণা নদী এবং দক্ষিণ সীমা রয়েছে তুঙ্গভদ্রা নদী, এই দুই নদীর মধ্যস্থলে অবস্থিত রায়চুর জেলা। রাইচুর শহরের নাম অনুসারে এই দোয়াবটি রাইচুর দোয়াব নামে পরিচিত।
ইতিহাস
এই জেলাটির পাওয়া যায় এরকম প্রামাণ্য সর্বপ্রাচীন ইতিহাস প্রায় তিনশত খ্রিস্টপূর্বাব্দ প্রাচীন। জেলাটিতে তিনটি ছোট ছোট শিলা ফরমান বা অনুশাসন পাওয়া গেছে যার প্রত্যেকটি রাজা অশোককালীন। একটি রয়েছে মস্কিতে, এবং অপর দুটি কোপ্পাল জেলার নিকট। এই সমস্ত অনুশাসন প্রমাণ করে যে রাইচুর জেলা কোন কালে সম্রাট অশোকের মৌর্য সাম্রাজ্যের অন্তর্ভুক্ত ছিল। খ্রিস্টাব্দ প্রবর্তনের প্রাক্কালে থেকে এই জেলাটি সাতবাহন সাম্রাজ্যের অন্তর্ভুক্ত ছিল। খ্রিস্টীয় তৃতীয় এবং চতুর্থ শতকে‌ বাকাটকরা রায়পুর অঞ্চলের উপর যথেষ্ট প্রভাব বিস্তার করতে সক্ষম হয়েছিল, কিন্তু তারপরে এই অঞ্চল কদম্ব সাম্রাজ্যের অন্তর্ভুক্ত হয়, এবং সেই সময় বাকাটক একটি সামন্তরাজে পরিণত হয়। পরবর্তীকালে চালুক্যরা এই অঞ্চলের ওপর সাম্রাজ্য বিস্তার করে। আইহোল লিপি অনুসারে, দ্বিতীয় পুলকেশীর তৎপরতায় এই অঞ্চল তার পুত্র আদিত্যবর্মণের সাম্রাজ্যের অন্তর্ভুক্ত করে একটি প্রদেশে পরিণত করেন৷ প্রাপ্ত শিলালেখ অনুসারে পরবর্তীকালে অষ্টম শতাব্দীর আশেপাশে সমগ্র রায়চুর জেলা রাষ্ট্রকূট সাম্রাজ্যের অন্তর্ভুক্ত হয়৷ মানবি তালুক থেকে প্রাপ্ত শিলালেখ অনুসারে রাষ্ট্রকূট রাজা দ্বিতীয় কৃষ্ণদেবের রাজত্বকালে সামন্তরাজ জগত্তুঙ্গ আদেদোর এরাদুসবীরপ্রান্ত তথা বর্তমান রায়চুরের শাসনভার গ্রহণ করেছিলেন৷
পশ্চিমা চালুক্যদেরও একাধিক শিলালেখ জেলার বিভিন্ন অঞ্চল থেকে পাওয়া গেছে। যা প্রমাণ করে খ্রিস্টীয় দশম এবং দ্বাদশ শতাব্দীর মধ্যবর্তী সময় কালে এই জেলাটি পশ্চিমা চালুক্যদের অধীনস্থ ছিল। লিঙ্গসুগুর তালুকের নাওলি গ্রাম থেকে প্রাপ্ত শিলালেখ থেকে পাওয়া যায় যে চালুক্য রাজ পঞ্চম বিক্রমাদিত্যের সময়কালে আদেদোর প্রান্ত তথা রায়চুর অঞ্চলটি তার কনিষ্ঠ ভ্রাতা প্রথম জগদেকমল্লা দ্বারা শাসিত হতো। আবার মস্কি থেকে প্রাপ্ত অপর একটি শিলালেখ এই অঞ্চলটিকে রাজার জয়সিংহের রাজ্যের অন্তর্ভুক্ত এবং তার রাজ্যের রাজধানী অঞ্চল বলে উল্লেখ করেছেন৷ রায়চুর অঞ্চলের ওপর আধিপত্য বিস্তার নিয়ে উত্তরের চালুক্য ও দক্ষিণের চোল সাম্রাজ্যের মধ্যে একাধিক যুদ্ধের বিবরণ পাওয়া গিয়েছে, যদিও অন্তিমে এই অঞ্চলটি বহু বছরের জন্য চোল সাম্রাজ্যের হাতে হস্তান্তর করা হয়৷ জেলাটির কিছু কিছু অঞ্চল কিছুকাল হৈহয় ও সিন্দ নামে দুটি ছোটো রাজ্যেরও অন্তর্ভুক্ত ছিলো৷ চালুক্য সাম্রাজ্যের পতনের পর রাইচুর কল্যাণীর কালাচুরি রাজবংশ ও আরো পরে তা সেউণ রাজবংশের হস্তোগত হয়৷ খ্রিস্টীয় ত্রয়োদশ শতাব্দীতে কাকতীয় রাজবংশ এখানে শাসন করতেন৷ রায়চুরের কাকতীয় দুর্গে অবস্থিত খোদাই থেকে জানা গিয়েছে যে সেটি ঐ সময়ের থেকেও অধিক পুরাতন এবং দুর্গটি আসলে ১২৯৪ খ্রিস্টাব্দে ওয়ারাঙ্গলের কাকতীয় রাণী রুদ্রাম্মা দেবীর সেনাধ্যক্ষ গোনগন্ন রেড্ডি নির্মাণ করান৷ এই ঘটনায় পত্রপ্রমাণও রয়েছে৷ দিল্লি সালতানাতের সেনাধিকারিক মালিক কাফুর ১৩১২ খ্রিস্টাব্দে রায়চুর দখল করেন৷
দিল্লির সুলতানরা বারংবার কাকতীয় সাম্রাজ্যের ওপর আক্রমণ করলে তারা দুর্বল হয়ে পড়েন ও ১৩২৩ খ্রিস্টাব্দ নাগাদ রায়চুর জেলা বিজয়নগর সাম্রাজ্যের অন্তর্গত হয়৷ ১৩৬৩ খ্রিস্টাব্দে বাহমানি সালতানাত রায়চুর দখল করেন৷ বাহমানি সাম্রাজ্যে ভাঙন ধরলে রায়চুর আদিলশাহী বিজাপুর সালতানাতের অধীনস্থ হয়৷ ১৫২০ খ্রিস্টাব্দ নাগাদ রায়চুর যুদ্ধের পর রায়চুর বিজয়নগর সাম্রাজ্যের অন্তর্ভুক্ত হয় কিন্তু ১৫৬৫ খ্রিস্টাব্দে তালিকোটের যুদ্ধের পর রায়চুর আবার দাক্ষিণাত্য সালতানাতের অধীনস্থ হয়৷ ১৬৮৬ খ্রিস্টাব্দে মুঘল সাম্রাজ্যের নবাব ঔরঙ্গজেব জেলাটির ওপর আধিপত্য কায়েম করেন৷ শেষমেশ ১৭২৪ খ্রিস্টাব্দে হায়দ্রাবাদের নিজামের রাজ্যের অন্তর্ভুক্ত হয়৷ ভারত স্বাধীন হওয়া অবধি এটি অবিকৃত ছিলো কিন্তু ১৮৫৩ থেকে ১৮৬০ খ্রিস্টাব্দের মধ্যে সাতবছর এটি মাদ্রাজ প্রেসিডেন্সীর অংশ ছিলো৷
১৯৪৮ খ্রিস্টাব্দের ১৭ই সেপ্টেম্বর ভারত সরকারের অপারেশন পোলোর পরে হায়দ্রাবাদ ভারতের অন্তর্ভুক্ত হয়৷ ১৯৪৮ থেকে ১৯৫৬ অবধি এটি হায়দ্রাবাদ রাজ্যের অংশ ছিলো, ঐ বছরই ভাষার ভিত্তিতে রাজ্য পুনর্গঠনের সময়ে এটি মহীশূর রাজ্যের অন্তর্ভুক্ত হয় ও নাম নবীকরণ করে কর্ণাটক রাখা হয়৷
জনতত্ত্ব
২০১১ খ্রিস্টাব্দে ভারতের জনগণনা অনুসারে রায়চুর জেলার মোট জনসংখ্যা ১৯,২০,৮১২ জন, যা লেসোথো রাষ্ট্র বা আমেরিকা যুক্তরাষ্ট্রের পশ্চিম ভার্জিনিয়া রাজ্যের জনসংখ্যার সমতুল্য৷ ফলে ২০১১ খ্রিস্টাব্দে ভারতে মোট ৬৪০ টি জেলার মধ্যে জনসংখ্যার বিচারে এটি ২৪৬ তম স্থানে রয়েছে৷ জেলাটির জনঘনত্ব. ২০০১ থেকে ২০১১ খ্রিস্টাব্দের মধ্যে জেলাটির জনসংখ্যা বৃদ্ধির হার ১৫.২৭ শতাংশ৷ জেলাটিতে প্রতি হাজার পুরুষে ৯৯২ জন নারী বাস করেন৷ জেলাটির মোট সাক্ষরতার হার ৫৯.৫৬ শতাংশ যেখানে পুরুষ সাক্ষরতার হার ৭০.৪৭ শতাংশ ও নারী সাক্ষরতার হার ৪৮.৭৩ শতাংশ৷
দর্শনীয় স্থান
একাধিক ঐতিহাসিক পর্যটনস্থলের মধ্যে ১২৯৪ খ্রিস্টাব্দে নির্মিত রায়চুর কেল্লা অন্যতম৷ এছাড়া অনেগোন্দিতে রয়েছে বিজয়নগর সাম্রাজ্যের একাধিক নিদর্শন, রঙ্গনাথ মন্দির, পম্পা হ্রদ ও কমল মহল৷
রায়চুর থেকে ২০ কিলোমিটার দূরে কল্লুরে রয়েছে মহালক্ষ্মী মন্দির৷
বারেত্তা
বারেত্তা (Baretta) ভারতের পাঞ্জাব রাজ্যের মানসা জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে বারেত্তা শহরের জনসংখ্যা হল ১৪, ৮৮২ জন। এর মধ্যে পুরুষ ৫৩% এবং নারী ৪৭%। এখানে সাক্ষরতার হার ৫৬%। পুরুষদের মধ্যে সাক্ষরতার হার ৬২% এবং নারীদের মধ্যে এই হার ৫০%। সারা ভারতের সাক্ষরতার হার ৫৯.৫%, তার চাইতে বারেত্তা এর সাক্ষরতার হার কম। এই শহরের জনসংখ্যার ১৪% হল ৬ বছর বা তার কম বয়সী।
তথ্যসূত্র
Bareta
লিংকডইন
লিংকডইন মাইক্রোসফট এর অধীনস্থ সামাজিক যোগাযোগের একটি ওয়েবসাইট। ওয়েব সাইটটি ডিসেম্বর, ২০০২ সালে প্রতিষ্ঠিত হয় এবং ৫ মে, ২০০৩ সালে আনুষ্ঠানিক ভাবে চালু করা হয়। সামাজিক যোগাযোগের এই ওয়েবসাইটটি পেশাজীবীরাই বেশি ব্যবহার করে থাকে। ২০১৩ সালের এক বিবৃতিতে লিঙ্কডইন ঘোষণা দেয় বর্তমানে তাদের নিবন্ধিত ব্যবহারকারীর সংখ্যা ২০০ মিলিয়ন, যারা ২০০টি ভিন্ন ভিন্ন দেশের নাগরিক।
এই সাইটটি বর্তমানে ইংরেজি, ফ্রেঞ্চ, জার্মান, ইতালীয়, পর্তুগিজ, স্পেনিশ, ওলন্দাজ, সুইডিশ, রোমানিয়ান, রাশিয়ান, তুর্কি, জাপানিজ, চেক, পোলিশ, কোরিয়ান, ইন্দোনেশিয়ান এবং মালয় ভাষায় ব্যবহার করা যায়। কান্টকাস্টের এক সমীক্ষা অনুযায়ী যুক্তরাষ্ট্র থেকে লিংকডইনের মাসিক ব্যবহারকারীর সংখ্যা ২১.৪ মিলিয়ন ও সাড়া বিশ্বে ৪৭.৬ মিলিয়ন। জুন ২০১১ সালে এর নিয়মিত ব্যবহারকারীর সংখ্যা ছিল ৩৩.৯ মিলিয়ন যা বছরের শুরুর থেকে ৬৩% বেশি এবং এটি আরেক সামাজিক যোগাযোগের ওয়েবসাইট মাইস্পেসকে ছাড়িয়ে যায়। লিংকডইন শেয়ার বাজারে আসে জানুয়ারি ২০১১ সালে ও প্রথম তাদের পাবলিক শেয়ার ছাড়ে ১৯ মে, ২০১১ সালে এলএনকেডি (LNKD) প্রতীক ব্যবহার করে।
এল সিদ
রড্রিগো ডায়াজ দ্য বিবর (El Cid; জন্ম: ১০৪৩ - মৃত্যু: ১০ জুলাই, ১০৯৯) মধ্যযুগীয় স্পেনের বিবরে জন্মগ্রহণকারী বিখ্যাত স্পেনীয় জেনারেল ছিলেন। আদালত থেকে নির্বাসন দণ্ড পেয়ে এল সিদ ক্যাম্পিয়াদোর মুরিস বাহিনী পরিচালনা করেন। খ্রিস্টানদেরকে পরাজিত করে তিনি পুনরায় স্বীয় দায়িত্বে ফিরে আসেন। খ্রিস্টান ও মুরিস সেনাবাহিনীর যৌথ দলের নেতৃত্বভার গ্রহণ করেন তিনি। অসম সাহসী এ জেনারেলের গুরুত্বপূর্ণ ভূমিকার ফলে তার দেশ জয়লাভ করে।
কাস্তিলোনা দ্য বিবর নামেও পরিচিত ছিলেন এল সিদ। মুসলিম অধিবাসীরা তাকে আদর করে এল সিদ ডাকনাম প্রদান করেন। স্পেনীয় আরবি শব্দ এল সিদের অর্থ হচ্ছে প্রভু। তার মৃত্যুর পর কাস্তাইলে তাকে জাতীয় বীর হিসেবে আখ্যায়িত করে। এছাড়াও, মধ্যযুগীয় স্পেনীয় কবিতা এল কান্টর দ্য মাইও সিদের প্রধান চরিত্রে ছিলেন।
শৈশবকাল
১০৫৮ সালে তার বাবা দিয়াগো লাইনেজ নিহত হলে তিনি অনাথ হন। এরফলে তাকে কাস্তিলের রাজা প্রথম ফার্দিনান্দের আদালতে হাজির করা হলে রাজার পুত্র দ্বিতীয় সাঞ্চোজের তত্ত্বাবধানে দায়িত্ব দেয়া হয়। দ্বিতীয় সাঞ্চোজের পুত্র তৃতীয় সাঞ্চোজের সাথে এল সিদও পড়াশোনা করতে থাকেন। এরফলে তারা খুব দ্রুত একে-অপরের বন্ধু হন। তারপর এল সিদ নিজেকে পরীক্ষিত যোদ্ধা হিসেবে প্রমাণ করেন।
কর্মজীবন
১০৬৫ সালে ক্যাসেলের রাজা ফার্দিনান্দের (স্পেনের ষষ্ঠ ফার্দিনান্দ) দেহাবসান ঘটে। ফলে, রাজ্যটি সাঞ্চোর ক্যাসল, আলফন্সোর লিওন এবং গার্সিয়ার গ্যালিসিয়া - এ তিন অংশে বিভক্ত হয়ে যায়। এল সিদ আলফন্সোর আদর্শ বাহক হন। এছাড়াও, তার সেনাবাহিনীর জেনারেল মনোনীত হন।
কিন্তু রাজা সাঞ্চো তার লোকান্তরিত বাবার তিন অংশে বিভক্ত হয়ে যাওয়া অংশগুলোকে পুনরায় একত্রিত করে রাজত্বকে শক্তিশালী করতে চাচ্ছিলেন। ফলশ্রুতিতে ১০৬৮ সালে লান্তাদায় তিনি তার বড় ভাই আলফন্সো ও তার সেনাবাহিনীর উপর আক্রমণ করে পরাজিত করেন। ১০৭২ সালে গলপেজারায় এল সিডের সহায়তা নিয়ে সাঞ্চো পুনরায় আলফন্সোকে পরাজিত করেছিলেন। রাজা আলফন্সোকে তার ভাই নির্বাসন দণ্ড প্রদান করেন। অক্টোবরে সাঞ্চো জামোরা নাইট উপাধিপ্রাপ্ত হন।
ভাইয়ের মৃত্যুর পর আলফন্সো নির্বাসন থেকে ফিরে আসেন ও মৃত ভাইয়ের সিংহাসন দাবী করেন। এল সিদ আলফন্সোকে মুকুট পড়ান ও তাকে রাজা ঘোষণা করেন। তাস্বত্ত্বেও আলফন্সো ভীত ছিলেন। এল সিদের কাছ থেকে বিশ্বস্ততার কোন প্রমাণ পাননি।
ব্যক্তিগত জীবন
১০৭৪ সালে আলফন্সোর ভাতিজি জিমেনাকে বিয়ে করেন এল সিদ। কেউ কেউ মনে করেন যে, আলফন্সো নিজেই এ বিয়ে পরিচালনা করেছেন। এরফলে এল সিদ তার নজরদারীতে থাকতে পারবেন। আলফন্সো কখনো এল সিদকে সেনাবাহিনীতে ভালো অবস্থানে নিয়ে যাননি ও তাকে জনপ্রিয় হতে বাঁধার কারণ হয়ে দাঁড়িয়েছিলেন।
নির্বাসন
বেতনভূক্ত ও পেশাদার সৈনিক হিসেবে মুসলিম বাদশাহ সারাগোসার অধীনে কাজ করেন। এ সময়ে এল সিদ খ্রিস্টানদের আক্রমণ প্রতিহত করে পরাজিত করেন ও নিজেকে আরও দক্ষ এবং জেনারেল হিসেবে নিজেকে তুলে ধরেন। এরফলে অন্যান্য রাজা ও জেনারেলগণ ভীতসন্ত্রস্ত হন এই ভেবে যে, এল সিদ তাদেরকে অতিক্রম করে হয়তোবা ক্ষমতায় আরোহণ করে ফেলবেন।
দেহাবসান
১০ জুলাই, ১০৯৯ সালে ভ্যালেন্সিয়ায় তার দেহাবসান ঘটে। মৃত্যুর পূর্বে তিনি অনেকগুলো শহর দখল করেন। তার মৃত্যুর পর জিমেনা ডায়াজ উত্তরাধিকারী হিসেবে ভ্যালেন্সিয়ার শাসক মনোনীত হন। কিন্তু, ১১০২ সালে তিনিও আলমোরাভিদের কাছে আত্মসমর্পণ করেন।
এল সিদের জীবনী অনেক নাট্যকার ও কবি হৃদয়কে উৎসাহিত করছে।
২০০৬ এশিয়ান গেমসে বাংলাদেশ
বাংলাদেশ কাতারের দোহায় অনুষ্ঠিত ২০০৬ এশিয়ান গেমসে মোট ৭৩ জন ক্রীড়াবিদ (৬৪ জন পুরুষ, ৭ জন মহিলা) বারোটি ভিন্ন খেলায় অংশগ্রহণ করে। বাংলাদেশ কাবাডিতে একটি ব্রোঞ্জ পদক জিতে এবং পদক তালিকায় আফগানিস্তান ও ইয়েমেনের সাথে ত্রিমুখী টাইতে ৩৬তম স্থানে ছিল।
কিরগিজ ভাষা
কিরগিজ ভাষা (кыргыз тили, kyrgyz tili, قىرعىز تىلى) কিরগিজিস্তানের সরকারি ভাষা। এই ভাষাতে কিরগিজিস্তানের অর্ধেকের বেশি লোক কথা বলেন। এছাড়া এটি চীন, আফগানিস্তান, পাকিস্তান, তাজিকিস্তান, উজবেকিস্তান ও কাজাখস্তানে প্রচলিত। ভাষাটি সিরিলীয় লিপিতে লেখা হয়।
জাইগোসিটি
থাম্ব|জাইগোসিটি জাইগোসিটি (Zygosity) হচ্ছে একটি অর্গানিজমের ক্ষেত্রে একটি ট্রেইট বা বৈশিষ্ট্যের জন্য অ্যালিলদের অনুরূপ হবার মাত্রা।
বেশিরভাগ ইউক্যারিয়টদের মধ্যে ক্রোমোজোমের দুটো অনুরূপ সেট থাকে, অর্থাৎ তারা হচ্ছে ডিপ্লয়েড। ডিপ্লয়েড জীবদের ক্ষেত্রে তাদের হোমোলোগাস ক্রোমোজোমের উভয় সেটেই একই লোকাস থাকে, যদিও ক্রোমোজোম জোড়ের লোকাসগুলোয় ক্রম ভিন্ন হতে পারে, এবং ক্রোমোজোমীয় লিঙ্গ নির্ধারণ ব্যবস্থার একটি অংশে কিছু ক্রোমোজোম নাও মিলতে পারে। যদি ডিপ্লয়েড প্রাণীটির উভয় অ্যালিল একই হয় তাহলে সেই লোকাসের জন্য প্রাণীটি হোমোজাইগাস। যদি তারা ভিন্ন হয়, তাহলে প্রাণীটি সেই লোকাসে হেটেরোজাইগাস। যদি একটি অ্যালিল অনুপস্থিত থাকে, তাহলে এটি হেমিজাইগাস, আর যদি দুটো অ্যালিলই অনুপস্থিত থাকে, তাহলে এটি হবে নালিজাইগাস।
ডিপ্লয়েড জীবে, একটি অ্যালিল পিতার থেকে ও আরেকটি অ্যালিল মাতার থেকে আসে। জাইগোসিটি হচ্ছে সেই বর্ণনা যা বলে যে সেই দুটো অ্যালিলের একই না ভিন্ন ডিএনএ সিকুয়েন্স রয়েছে। কোন কোন ক্ষেত্রে "জাইগোসিটি" শব্দটি একটি একক ক্রোমোজোমের প্রসঙ্গে ব্যবহৃত হয়।
ফ্র্যাঙ্ক হোয়াইট
ফ্র্যাঙ্ক হোয়াইট ১৯৮৭ সালের ওভারভিউ এফেক্ট - স্পেস এক্সপ্লোরেশন অ্যান্ড হিউম্যান ইভিলিউশন বইটি লেখার জন্য সবচেয়ে বেশি পরিচিত।  যাতে তিনি ওভারভিউ প্রভাব শব্দটি প্রবর্তন করেছিলেন। তিনি ডঃ ডেভিড লিভিংস্টন পরিচালিত স্পেস শোতে উপস্থিত হয়েছিলেন। সেখানে তিনি মহাকাশ বিষয়ক অনেক বক্তৃতা দিয়েছেন। তিনি থিংক আবাউট স্পেস: হোয়ার হাভ উই বিন অ্যান্ড গোয়িং (১৯৮৯) আইজ্যাক আসিমভের সাথে।
শাঁওলি মিত্র
শাঁওলি মিত্র একজন বাংলা থিয়েটার ও সিনেমার অভিনেত্রী। তিনি ঋত্বিক ঘটকের যুক্তি তক্কো আর গপ্পো চলচ্চিত্রে বংগবালা চরিত্রে অভিনয় করেছিলেন। তিনি ছিলেন শম্ভু মিত্র ও তৃপ্তি মিত্রের কন্যা এবং তার পিতামাতাও থিয়েটার ব্যক্তিত্ব ছিলেন। ২০১১ সালে তিনি রবীন্দ্র সার্ধশত জন্মবর্ষ উদ্‌যাপন সমিতির একজন চেয়ারপার্সন ছিলেন।
কর্মজীবন
ছোটবেলা থেকেই নাট্যচর্চা করেছেন শাঁওলি মিত্র। তার বাবা বিখ্যাত নাট্যব্যক্তিত্ব শম্ভু মিত্র এবং মা তৃপ্তি মিত্র। বাড়িতেই থিয়েটারের মহড়া চলতো। কখনও কখনও বহুরূপী'র শোয়ের সময় উইংসের পাশ থেকে নাটক দেখতেন শাঁওলী। কমলা গার্লস হাইস্কুলে তৃতীয় শ্রেণিতে পড়ার সময় বহুরূপী নাট্যদলের প্রযোজন্য 'ছেঁড়া তার' নাটকে অভিনয় করেন তিনি। তৃপ্তি মিত্রের পরিচালনায় 'কিংবদন্তি', হিমাংশু চট্টোপাধ্যায়ের পরিচালনায় বাদল সরকারের লেখা 'ত্রিংশ শতাব্দী' নাটকে মিসেস ইথার্নির চিরিত্রে কিংবা পরে শম্ভু মিত্রের পরিচালনায় রবীন্দ্রনাথের 'রাজা' নাটকে সুরঙ্গমার চরিত্রেও অভিনয় করেছেন তিনি। ছোটবেলায় অভিনয় করেছিলেন রবীন্দ্রনাথ ঠাকুরের কাহিনী অবলম্বনে তৈরি ‘ডাকঘর’ নাটকে অমলের চরিত্রে অভিনয় করে প্রশংসা পান। পরবর্তীতে বাংলা নাট্য জগতের বিশিষ্ট নাম হয়ে ওঠেন তিনি, নিজের দলও গড়েন। তার তৈরি নাট্যদলের নাম 'পঞ্চম বৈদিক'।
জীবনাবসান
শাঁওলি মিত্র ২০২২ খ্রিস্টাব্দের ১৬ই জানুয়ারি রবিবার দুপুরে হৃদরোগে আক্রান্ত হয়ে কলকাতার বেহালার বাড়িতে ৭৪ বৎসর বয়সে প্রয়াত হন। তার শেষ ইচ্ছাপত্র অনুসারে সবার আড়ালে তার শেষকৃত্য সিরিটি মহাশ্মশানে সম্পন্ন করা হয়।
২০২৩ পুরুষ টি২০আই আন্তঃদ্বৈপ সিরিজ
২০২৩ পুরুষ টি২০আই আন্তঃদ্বৈপ সিরিজ একটি আন্তর্জাতিক ক্রিকেট সিরিজ যেটি জার্সি ও গার্নসির অংশগ্রহণে ২০২৩ সালের জুলাই মাসে জার্সিতে অনুষ্ঠিত হয়। সিরিজে তিনটি টোয়েন্টি২০ আন্তর্জাতিক (টি২০আই) ম্যাচ খেলা হয়, যে ম্যাচসমূহ সেন্ট মার্টিনের ফার্মারস ক্রিকেট ক্লাব মাঠে অনুষ্ঠিত হয়। সিরিজে জার্সি ২–০ ব্যবধানে জয়ী হয়।
বালাদিয়্যাহ
বালাদিয়াহ (بلدية) হলো এক প্রকার আরব প্রশাসনিক বিভাগ যাকে "জেলা", "উপ-জেলা" বা " পৌরসভা " হিসাবে অনুবাদ করা যেতে পারে। এর বহুবচন বালাদিয়্যাত (بلديات) ব্যাকরণগতভাবে, এটি بلدي এর স্ত্রীলিঙ্গ "গ্রামীণ, দেশ-, লোক-"।
আরবি শব্দ আমানাহ (أمانة) "পৌরসভা" এর জন্যও ব্যবহৃত হয়।
তুর্কি
তুর্কি ভাষায়, শব্দ বেলেদিয়ে (নির্দিষ্ট অভিযুক্ত বেলেদিয়েসি), যা আরবি থেকে ধার নেওয়া, যার অর্থ "পৌরসভা" বা "নগর পরিষদ"।
ক্ষীরোদরঞ্জন বন্দ্যোপাধ্যায়
ক্ষীরোদরঞ্জন বন্দ্যোপাধ্যায় (১৯১২ - ১৯৪৮) একজন বাঙালি সশস্ত্র বিপ্লববাদী ও চট্টগ্রাম অস্ত্রাগার লুন্ঠনের অন্যতম সেনানী।
প্রারম্ভিক জীবন
ক্ষীরোদরঞ্জন বন্দ্যোপাধ্যায়ের আদি বাড়ি বর্তমান বাংলাদেশে র বরিশাল জেলা র কাশীপুরে। পিতার কর্মক্ষেত্র চট্টগ্রামে জন্মগ্রহণ করেন। পিতার নাম ছিল চিন্তাহরণ বন্দ্যোপাধ্যায়। চট্টগ্রাম কলেজে পড়ার সময় মাস্টারদা সূর্য সেনে র আদর্শে প্রানিত হয়ে বিপ্লবী সংগঠনে যোগদান করেন।
শেষ জীবন ও মৃত্যু
ধরা পড়ার পর তার তিন বছর কারাদণ্ড হয়। ভগ্নস্বাস্থ্যে মুক্তি পেলেও বেশি দিন বাঁচেননি ক্ষীরোদরঞ্জন। যক্ষারোগাক্রান্ত হয়ে মাত্র ৩৫ বছর বয়েসে তার মৃত্যু ঘটে ।
প্রকৌশল ও প্রযুক্তি বিশ্ববিদ্যালয়, লাহোর
প্রকৌশল ও প্রযুক্তি বিশ্ববিদ্যালয়, লাহোর বা ইউইটি লাহোর (ইংরেজি: University of Engineering and Technology, Lahore, উর্দু: جامعہ ہندسیات و طرزیات، لاہور) পাকিস্তান পাকিস্তানের প্রাচীনতম প্রকৌশল বিশ্ববিদ্যালয়। এটি লাহোর পাঞ্জাব (পাকিস্তান) অবস্থিত
সৈয়দ বদর-উল হাসান খান বাহাদুর
সৈয়দ বদর-উল হাসান খান বাহাদুর একজন ভারতীয় অভিনেতা ও শাস্ত্রীয় নৃত্যশিল্পী ছিলেন যিনি ছোট পর্দা ও বড় পর্দায় অভিনয় করেছেন। তিনি পাপ্পু পলিয়েস্টার নামে পরিচিত ছিলেন।
জীবনী
সৈয়দ বদর-উল হাসান খান বাহাদুর ওয়াজেদ আলি শাহের বংশধর ছিলেন। তিনি ১৯৯০ সালে দ্য সোর্ড অব টিপু সুলতান ধারাবাহিকে মহীশূরের মহারাজা চরিত্রে অভিনয় করেছিলেন ও চরিত্রটিতে অভিনয়েত জন্য তিনি সেরা পার্শ্ব অভিনেতা হিসেবে জাতীয় পুরস্কার জিতেছিলেন। এছাড়া, তিনি জোধা আকবর চলচ্চিত্রে মোল্লা দোপেয়াজা চরিত্রে অভিনয় করেছিলেন।
সৈয়দ বদর-উল হাসান খান বাহাদুর একজন শাস্ত্রীত নৃত্যশিল্পীও ছিলেন। তিনি তার নৃত্যের জন্য বিরজু মহারাজের নিকট পুরস্কৃত হয়েছিলেন। তিনি অভিনয়ের জন্য আম্বেদকার বিশ্ববিদ্যালয় থেকে সম্মানসূচক ডক্টরেট ডিগ্রি লাভ করেছিলেন।
সৈয়দ বদর-উল হাসান খান বাহাদুর ২০১৯ সালের ৫ ফেব্রুয়ারি প্রয়াত হন।
ব্যাসার্ধ ভেক্টর
জ্যামিতিতে ব্যাসার্ধ ভেক্টর(Radius Vector) যা অনেক সময় 'অবস্থান ভেক্টর' নামেও পরিচিত, এটি একটি ইউক্লিডিও ভেক্টর যা একটি সাপেক্ষ বিন্দু বা মূল বিন্দু 'O' এর সাপেক্ষে সমতলে অন্য যেকোন বিন্দু 'P' এর অবস্থান(দুরত্ব) নির্দেশ করে। ব্যাসার্ধ ভেক্টরকে সাধারনত r দ্বারা প্রকাশ করা হয়। ব্যাসার্ধ ভেক্টর মূলত মূলবিন্দু 'O' থেকে সমতলে অন্য যেকোন একটি বিন্দু 'P' এর সরল রৈখিক দুরত্ব নির্দেশ করে।:
সাধারনত দ্বিমাত্রিক ও ত্রিমাত্রিক জ্যামিতিতে ব্যাসার্ধ ভেক্টরের মাধ্যমে মূল বিন্দু থেকে অন্য বিন্দুর অবস্থান নির্দেশ করলেও ইউক্লিডিয় জ্যাম্যতিতে যে কোন মাত্রার সমতলে ব্যাসার্ধ ভেক্টরের মাধ্যমে বিন্দুর অবস্থান প্রকাশ করা যায়।
দ্বিমাত্রিক
দ্বিমাত্রিক স্থানাংক ব্যবস্থায় পোলার স্থানাংক ব্যবস্থায়  বিন্দুর অবস্থান প্রকাশ করা হয় (r,\theta) এর মাধ্যমে। এখানে r হল ব্যাসার্ধ ভেক্টর। [[কার্তেসীয় স্থানাংক ব্যবস্থা|কার্তেসী স্থানাংক ব্যবস্থায় বিন্দুর অবস্থান প্রকাশ করা হয় (x,y) এর মাধ্যমে। কার্তেসীয় মাধ্যমে ব্যাসার্ধ ভেক্টর-
ত্রিমাত্রিক
ত্রিমাত্রিক ব্যবস্থায়, যেকোন বিন্দুর ত্রিমাত্রিক স্থানংক এবং সাধারনত ত্রিমাত্রিক ভেক্টরের মাধ্যমে সমতলে যে কোন বিন্দুর অবস্থান সহজেই প্রকাশ করা যায়। এজন্য সাধারনত কার্তেসীয় স্থানাংক ব্যবস্থা ব্যবহার করা হয়।I
যেখানে t এর মাধ্যমে বিভিন্ন আকারের সমতলে বিভিন্ন অক্ষের দিকে দুরত্বকে প্রকাশ করা হয়েছে করছে। এখানে একটি বিন্দুর অবস্থান প্রকাশে তিন প্রকারের অক্ষীয় ব্যবস্থা নির্দেশ করলেও তা মুলত একটি বিন্দুর অবস্থান ভেক্টরকেই প্রকাশ করছে।
বিশিষ্ট পরিষেবা ক্রস (যুক্তরাজ্য)
বিশিষ্ট পরিষেবা ক্রস হলো যুক্তরাজ্য কর্তৃক প্রদত্ত তৃতীয় স্তরের সামরিক অলঙ্করণ যা অফিসারদের প্রদান করা হয়। ১৯৯৩ সাল থেকে ব্রিটিশ সশস্ত্র বাহিনী, রয়্যাল ফ্লিট অক্সিলিয়ারি এবং ব্রিটিশ মার্চেন্ট নেভির রেটিং এবং অন্যান্য পদ অন্তর্ভুক্ত করা হয়েছে। উপরন্তু, পুরস্কারটি পূর্বে অন্যান্য কমনওয়েলথ দেশের সদস্যদের দেওয়া হত।
এস. এন. লক্ষ্মী
সেনালকুড়ি নারায়ণ লক্ষ্মী (১৯২৭ - ২০শে ফেব্রুয়ারি ২০১২) একজন ভারতীয় চলচ্চিত্র অভিনেত্রী ছিলেন। তাঁকে প্রায় সকল চলচ্চিত্রে মা বা ঠাকুরমার চরিত্রে অভিনয় করতে দেখা গিয়েছে। তিনি রাজ্য সরকারের কালাইমামনি পুরস্কার এবং কালাইসেলবম পুরস্কার পেয়েছেন। লক্ষ্মী তাঁর অভিনয় জীবনে প্রায় ১,৫০০এরও বেশি চলচ্চিত্র এবং ৬,০০০-এর মতো নাটকে অভিনয় করেছিলেন।
ব্যাসার্ধ ভেক্টর
বহুমাত্রিক
রৈখিক বীজগণিতে বহুমাত্রিক ব্যাসার্ধ ভেক্টরের অস্তিত রয়েছে। একটি ব্যাসার্ধ ভেক্টেরকে অনেকগুলো সাধারন ভেক্টরের সমন্নয় হিসাবে প্রকাশ করা হয় যা বহুমাত্রিক সমতলে মূল অক্ষে থেকে বিন্দুর অবস্থান প্রকাশ করে।
এস. এন. লক্ষ্মী
প্রারম্ভিক জীবন
সেনালকুড়ি নারায়ণ লক্ষ্মী ১৯২৭ সালে তৎকালীন ব্রিটিশ ভারতের মাদ্রাজ প্রেসিডেন্সীর (বর্তমানে তামিল নাড়ু) বিরুধুনগরে জন্মগ্রহণ করেছেন। তিনি তাঁর বাবা মায়ের ত্রয়োদশ সন্তান ছিলেন। তাঁর বাবার নাম নারায়ণ থেবার। তিনি মাত্র ১১ বছর বয়সে বাড়ি ছেড়ে চলে যান; কারণ তাঁর ছয় বড় ভাই তাঁর যত্ন নিতেন না। তাঁর বাবা মারা যাওয়ার পরে তাঁর পরিবার তাঁদের গ্রাম সেনালকুড়ি থেকে বিরুধুনগরে চলে গিয়েছিল এবং তাঁর পরিবারের খরচ চালিয়ে যাওয়ার জন্য তাঁর মা একটি ছোট হোটেল এবং মন্দিরে কাজ করেছিলেন। তাঁর প্রতিবেশী (যিনি একজন নৃত্যশিল্পী) লক্ষ্মীকে একটি নাটকের দলে যোগ দিতে সাহায্য করেছিলেন এবং তিনি উক্ত দলের সাথে এক জায়গা থেকে অন্য জায়গায় ভ্রমণ করতেন। উক্ত দলের অভিনয়শিল্পীরা রাজা মান্নারগুড়ির কাছে পৌঁছে তাঁকে একটি পরিবারের কাছে ছেড়ে চলে যান, যাঁরা তাঁকে মাদ্রাজে ট্রেনে উঠিয়ে দিয়েছিলেন। যখন তিনি একা বসে বসে ভাবছিলেন, তখন একটি লরি চালকের স্ত্রী তাঁকে সহায়তা করতে এসেছিলেন, যিনি তাঁকে সেখান থেকে নিয়ে জেমিনি স্টুডিওতে যাওয়ার পথ দেখিয়ে দিয়েছিলেন; যেখানে অসহায় মানুষেরা সাহায্য নিয়ে থাকে। অতঃপর নিজের পরিবারকে খুঁজে পেতে তাঁর প্রায় আট বছর সময় লেগেছিল।
এরপরই তিনি স্টুডিও কর্মীদের সাথে প্রতি মাসে ১৫০ টাকা বেতনে চাকরিতে যোগদান করেছিলেন এবং তারপরে আরও চার যুবতী মেয়েকে নিয়ে একটি বাড়ি ভাড়া করে থাকতে শুরু করেছিলেন; সেখানে তাঁরা রান্নার কাজের জন্য একজন রাঁধুনি রেখেছিলেন। চলচ্চিত্রের জীবন শুরু হওয়ার পূর্বে লক্ষ্মী বহু বছর ধরে নাটকে কাজ করেছেন। তিনি সে সময় প্রায় ২,০০০-এর মতো নাটকে অভিনয় করেছিলেন।
শ্রাবণ (হিন্দু মাস)
শ্রাবণ (श्रावण) হল হিন্দু পঞ্জিকার পঞ্চম মাস। এটি সৌর বাংলা বর্ষপঞ্জির চতুর্থ মাস। ভারতের জাতীয় নাগরিক বর্ষপঞ্জির শ্রাবণ হল বছরের পঞ্চম মাস, যা ২৩ জুলাই থেকে শুরু হয় এবং ২২ আগস্ট শেষ হয়। তামিল বর্ষপঞ্জিতে এটি আভানি নামে পরিচিত এবং এটি সৌর বছরের পঞ্চম মাস। চন্দ্র ধর্মীয় ক্যালেন্ডারে, শ্রাবণ অমাবস্যা ( আমন্ত ঐতিহ্য অনুসারে ) বা পূর্ণিমা ( পূর্ণিমন্ত ঐতিহ্য অনুসারে) শুরু হয় এবং এটি বছরের পঞ্চম মাস। এটি নেপালি বর্ষপঞ্জির চতুর্থ মাসও । শ্রাবণও বর্ষার দ্বিতীয় মাস ( বর্ষাকাল )।
শ্রাবণ মাস সমগ্র ভারতীয় উপমহাদেশের জন্য অত্যন্ত গুরুত্বপূর্ণ, কারণ এটি দক্ষিণ-পশ্চিম বর্ষার আগমনের সাথে যুক্ত। অনেক হিন্দুদের জন্য, শ্রাবণ মাস উপবাসের মাস । অনেক হিন্দু প্রতি সোমবার শিবের কাছে এবং/অথবা প্রতি মঙ্গলবার পার্বতীর কাছে উপবাস করবে। এই মাসের মঙ্গলবার উপবাস স্থানীয়ভাবে "মঙ্গলা গৌরী ব্রত" নামে পরিচিত।
আল গায়দাহ বিমানবন্দর
আল গায়দাহ বিমানবন্দর ইয়েমেনের আল গায়দাহর নিকটে অবস্থিত একটি বিমানবন্দর।
ইতিহাস
২০১৭ সালের ডিসেম্বরে, সৌদি আরব, ইয়েমনে সৌদি আরব-নেতৃত্বাধীন হস্তক্ষেপের অংশ হিসেবে আল-গায়দাহ আন্তর্জাতিক বিমানবন্দরে সেনা মোতায়েন করে। কয়েক মাস বিক্ষোভের পর, সৌদি বাহিনী ২০১৮ সালের জুলাই মাসে বিমানবন্দরের নিয়ন্ত্রণ ইয়েমেনী কর্মকর্তাদের নিকট পুনরায় ফিরিয়ে দেয়।
বিমান সংস্থাগুলি এবং গন্তব্য
বর্তমানে সব ফ্লাইট স্থগিত আছে।
লিজলে নাজেল
প্রথম-শ্রেণীর ক্রিকেট
১৯৩২-৩৩ মৌসুমে টেস্ট দলে খেলার উদ্দেশ্যে প্রথম খেলায় তাকে জোরপূর্বক অংশগ্রহণ করানো হয়। ডগলাস জারদিনের নেতৃত্বাধীন শক্তিশালী এমসিসি দলকে একাই কাবু করে ফেলেন। নভেম্বর, ১৯৩২ সালে সফররত এমসিসি দলের বিপক্ষে অস্ট্রেলিয়া একাদশের সদস্যরূপে খেলার জন্যে মনোনীত হন। মেলবোর্নে অনুষ্ঠিত ঐ খেলায় দ্বিতীয় ইনিংসে ৮/৩২ নিয়ে এমসিসিকে একাই ৬০ রানে গুটিয়ে দেন। তবে, এর পূর্বে নিজ গাড়ি দূর্ঘটনার কবলে নিপতিত হলে কনুইয়ে জখমপ্রাপ্ত হন ও পূর্ববর্তী খেলায় অংশগ্রহণ করা থেকে বঞ্চিত হন। এরফলে আট উইকেট পেলেও হাতে যথেষ্ট চাপ পড়ে তার।
জ্যাক রাইডারের নেতৃত্বাধীন দলের সদস্যরূপে ভারত গমন করেন। এ পর্যায়ে সিন্ধু দলের বিপক্ষে ৫/২৪ ও মহারাষ্ট্রের বিপক্ষে ৭/৫৩ পেয়েছিলেন তিনি। ১৯৩৫-৩৬ মৌসুমে ফ্রাঙ্ক টার‌্যান্টের অধিনায়কত্বে অস্ট্রেলীয় দলের সদস্যরূপে ভারত ও সিলন গমন করেন। ১৯৩৯-৪০ মৌসুমে ১৩.৪৫ গড়ে ৮৬ উইকেট নিয়ে মেলবোর্ন জেলা রেকর্ড গড়েন।
আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন লিজলে নাজেল। ২ ডিসেম্বর, ১৯৩২ তারিখে সিডনিতে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। প্রস্তুতিমূলক খেলায় দূর্দান্ত ক্রীড়ানৈপুণ্য প্রদর্শনের প্রেক্ষিতে প্রথম টেস্টে অংশ নেন ও ২/১১০ লাভ করেছিলেন।
এরপর আর তিনি টেস্টে অংশগ্রহণ করেননি। দ্বিতীয় টেস্টে অংশগ্রহণ করা থেকে তাকে বিরত রাখা হয়। তবে, সিরিজের পঞ্চম টেস্টে খেলার জন্যে আমন্ত্রণ জানানো হলেও কাজের চাপে নিজেকে প্রত্যাহার করে নেন।
খেলার ধরন
বলকে বেশ সুইং করাতে পারতেন। দীর্ঘদেহী ডানহাতি ফাস্ট বোলার ছিলেন লিজলে নাজেল। ঘাড়ের আঘাতের কারণে তার খেলোয়াড়ী জীবনের সমাপ্তি ঘটে। এ প্রসঙ্গে বিল ও’রিলি মন্তব্য করেন যে, ১৯৩৩-৩৪ মৌসুমে দলীয় সদস্য নির্বাচনের খেলায় স্লিপ অঞ্চলে উভয়ে দণ্ডায়মান ছিলাম। এক পর্যায়ে তিনি কোন কিছু বলতে চাইলে ঘাড়ের টান অনুভব করেন। ও’রিলি’র বক্তব্যের পরও লিজলে নাজেল খেলেছিলেন। এরপূর্বে বলে পেস কম থাকলেও পর্যাপ্ত সুইং করতে পারতেন।
২৩ নভেম্বর, ১৯৭১ তারিখে ৬৬ বছর বয়সে ভিক্টোরিয়ার মর্নিংটন এলাকায় লিজলে নাজেলের দেহাবসান ঘটে। স্বীয় ভ্রাতা ভার্ননের সাথে মেলবোর্ন ক্রিকেট ক্লাবে একত্রে খেলতেন।
বারিওয়ালা
বারিওয়ালা (Bariwala) ভারতের পাঞ্জাব রাজ্যের মুক্তসার জেলার একটি নগর পঞ্চায়েত-শাসিত শহর।
নিউজিল্যান্ড জাতীয় মহিলা ক্রিকেট দল
নিউজিল্যান্ড মহিলা ক্রিকেট দল নিউজিল্যান্ডের মহিলাদের জাতীয় ক্রিকেট দলের প্রতিনিধিত্বকারী দল এটি। হোয়াইট ফার্নস ডাকনামে এ দলটির পরিচিতি রয়েছে। নিউজিল্যান্ড মহিলা ক্রিকেট দল ১৯৩৫ সালে সর্বপ্রথম টেস্ট ক্রিকেট খেলায় অংশগ্রহণ করে। অভিষেক টেস্টে ইংল্যান্ড ক্রিকেট দলের বিপক্ষে তারা অবশ্য পরাজিত হয়েছিল। এরপর থেকে তারা কেবলমাত্র অস্ট্রেলিয়া ও দক্ষিণ আফ্রিকা দলের বিপক্ষে মাত্র দু’টি টেস্টে জয়লাভ করতে সক্ষম হয়।
বারিওয়ালা
জনসংখ্যার উপাত্ত
ভারতের ২০০১ সালের আদম শুমারি অনুসারে বারিওয়ালা শহরের জনসংখ্যা হল ৭৫৪৫ জন। এর মধ্যে পুরুষ ৫৩% এবং নারী ৪৭%।
নিউজিল্যান্ড জাতীয় মহিলা ক্রিকেট দল
ইতিহাস
২০০০ সালের মহিলাদের বিশ্বকাপ ক্রিকেটের একদিনের প্রতিযোগিতায় শিরোপা জয়লাভ করে দলটি সবিশেষ কৃতিত্ব প্রদর্শন করে। এমিলি ড্রুমের অধিনায়কত্বে উত্তেজনাপূর্ণ চূড়ান্ত খেলায় অস্ট্রেলিয়া মহিলা দলকে মাত্র চার রানের ব্যবধানে পরাভূত করে এ সাফল্য লাভ করে দলটি। এছাড়াও দলটি বার্ষিক প্রতিযোগিতা হিসেবে অস্ট্রেলিয়া মহিলা দলের সাথে অংশগ্রহণ করে। এ সিরিজটি রোজ বোল সিরিজ নামে পরিচিত। ২০০৪ সালে ইংল্যান্ড সফরে নিউজিল্যান্ড মহিলা দল প্রথমবারের মতো ইংল্যান্ড পুরুষদের দলের বিপক্ষে টুয়েন্টি২০ আন্তর্জাতিকে অংশগ্রহণ করেছিল। সাম্প্রতিককালের ২০০৭/২০০৮ মৌসুমের রোজ বোল সিরিজে অস্ট্রেলিয়ার বিপক্ষে তারা ৩-২ ব্যবধানে পরাজিত হয়েছিল।
বারিওয়ালা
জনসংখ্যার উপাত্ত
এখানে সাক্ষরতার হার ৪১%। পুরুষদের মধ্যে সাক্ষরতার হার ৩৫% এবং নারীদের মধ্যে এই হার ৪৭%। সারা ভারতের সাক্ষরতার হার ৫৯.৫%, তার চাইতে বারিওয়ালা এর সাক্ষরতার হার কম।
এই শহরের জনসংখ্যার ১৩% হল ৬ বছর বা তার কম বয়সী।